— У Жодзiне не адмаўляюцца ад добрай традыцыi, — расказвае Сяргей Конан, першы намеснiк старшынi Жодзiнскага гарвыканкама. — Гандлёвыя прадпрыемствы i абекты грамадскага харчавання будуць прапаноўваць сваю прадукцыю на выбарчых участках. Ды справа ж не ў гэтым! Мы iмкнёмся, каб людзi не толькi прагаласавалi, але і адпачылi, паслухалi музыку. А дзецi паласавалiся марожаным, печывам, сокам. Усё ж да тэмы выбараў трэба прыцягваць i малых грамадзян. Выбары — палiтычны працэс, але для дзяцей гэта — гульня. I праз гульню трэба прывучаць iх да думкi, што неабходна займаць пэўную пазiцыю ў грамадстве, што выбары даюць такую магчымасць.